ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 733 

21 Σεπτεμβρίου 1993 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση καταβολής διαφοράς τόκων επί των υφιστα¬ 
μένων υπολοίπων χορηγήσεων από δάνεια για κε¬ 
φάλαια κίνησης και πάγιες εγκαταστάσεις των βιο¬ 
μηχανικών και βιοτεχνικών επιχειρήσεων των Νομών 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 66336/Β/398 (1) 


Έγκριση καταβολής διαφοράς τόκων επί των υφισταμέ¬ 
νων υπολοίπων χορηγήσεων από δάνεια για κεφάλαια 
κίνησης και πάγιες εγκαταστάσεις των βιομηχανικών 
και βιοτεχνικών επιχειρήσεων των Νομών Φλώρινας και 
Κιλκίς. 

Ο ΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το Ν. 128/75 «Περί τροποποιήσεως και συμπληρώ- 
σεως διατάξεων τινών αναφερομένων εις την λειτουργία 
του χρηματοδοτικού συστήματος». 

2. Το Ν, 1266/82 «Περί Οργάνων ασκήσεως νομισματι¬ 
κής, πιστωτικής και συναλλαγματικής Πολιτικής και άλλες 
διατάξεις». 

3. Την πράξη του Διοικητή της Τράπεζας της Ελλάδος 
αριθ. 1620/5.10.89 «Ρυθμίσεις οφειλών από τραπεζικό 
δανεισμό». 

4. Την ανάγκη ενίσχυσης των βιομηχανικών και βιοτεχνι¬ 
κών επιχειρήσεων των Νομών Φλώρινας και Κιλκίς με 
σκοπό τη μείωση της ανεργίας και τη γενικότερη ανά¬ 
πτυξη των ανωτέρω περιοχών, αποφασίζουμε: 


1. ΧΟΡΗΓΗΣΕΙΣ ΓΙΑ ΠΑΓΙΕΣ ΕΓΚΑΤΑΣΤΑΣΕΙΣ ΚΑΙ 
ΓΙΑ ΚΕΦΑΛΑΙΑ ΚΙΝΗΣΗΣ 

Το σύνολο των υφισταμένων μέχρι 30.6.93 ληξιπροθέ¬ 
σμων και μη οφειλών από πόσης φύσεως δάνεια (κεφά¬ 
λαια κινήσεως και πάγιες εγκαταστάσεις) σε δραχμές ή 
συνάλλαγμα και από καταπτώσεις εγγυητικών επιστολών 
σε δραχμές ή συνάλλαγμα των βιομηχανικών και βιοτεχνι¬ 
κών επιχειρήσεων που είναι εγκατεστημένες και λειτουρ¬ 
γούν, ανεξάρτητα από την έδρα της επιχείρησης στους 
Νομούς Φλώρινας και Κιλκίς, θα αποτελέσει ένα νέο δά¬ 
νειο που θα εξοφληθεί σε δέκα (10) έτη με ίσιες εξαμη¬ 
νιαίες τοκοχρεωλυτικές δόσεις ή με ίσιες εξαμηνιαίες 
χρεωλυτικές δόσεις (απλό χρεωλύσιο) και υπολογισμό των 
τόκων ανα εξάμηνο με το εκάστοτε εφαρμοζόμενο για τη 
ρύθμιση επιτόκιο. 

Το επιτόκιο των δανείων της προηγούμενης παραγρά¬ 
φου θα επιδοτείται με δέκα (10) εκατοστιαίες μονάδες 
από το λογαριασμό του Ν. 128/75 κατά τα πέντε πρώτα 
έτη, με την προϋπόθεση ότι ο δανειολήπτης θα έχει κατα¬ 
βάλει προηγουμένως τη δική του συμμετοχή. 

Το επιτόκιο του νέου δανείου (κεφάλαια κίνησης και πά¬ 
γιες εγκαταστάσεις θα είναι το επιτόκιο των εντόκων 
γραμματίων Δημοσίου δωδεκάμηνης διάρκειας της εκά¬ 
στοτε τελευταίας έκδοσης που χρονικά προηγείται της 
έναρξης κάθε περιόδου εκτοκισμού των δανείων, προ¬ 
σαυξημένο κατά δύο μονάδες. 

Οι υπαγόμενες στην παρούσα απόφαση οφειλές από 
δάνεια σε συνάλλαγμα θα ρυθμίζονται αφού δραχμοποιη- 
θούν οι σχετικές οφειλές με τη μέση τιμή ΡΙΧΙΝΟ της 
προηγούμενης της ρυθμίσεως ημέρας. Σαν αφετηρία της 
ρύθμισης για την εφαρμογή των όσων καθορίζει η πα¬ 
ρούσα θα λαμβάνεται η ημερομηνία δραχμοποίησης, με 
την προϋπόθεση ότι η δραχμοποίηση θα έχει πραγματο¬ 
ποιηθεί μέχρι και 30.6.94. 

Οι εγγυητικές επιστολές προκυμένου να υπαχθούν στη 
νέα ρύθμιση θα πρέπει να έχουν καταπέσει μέχρι 30.6.93 

Οι τόκοι και το κεφάλαιο των ρυθμιζομένων οφειλών 
των βιομηχανικών και βιοτεχνικών επιχειρήσεων των Νο¬ 
μών Φλώρινας και Κιλκίς θα είναι εγγυημένοι από το Δη¬ 
μόσιο. 

Σε περίπτωση κατά την οποία δεν πληρωθούν δύο συνε¬ 
χόμενες τοκοχρεωλυτικές δόσεις, το δάνειο θα καθίστα¬ 
ται ληξιπρόθεσμο και απαιτητό και θα παύει η ισχύουσα 
ρύθμιση. 

Οι τόκοι υπερημερίας μέχρι 31.12.92 για δάνεια παγίων 
εγκαταστάσεων και κεφάλαίων κίνησης των βιομηχανικών 
και βιοτεχνικών επιχειρήσεων των Νομών Φλώρινας Και 
Κιλκίς θα καλυφθούν από το δημόσιο μέσω του κοινού λο- 

γαριασμού του Ν. 128/75. 

2. ΠΡΟΫΠΟΘΕΣΕΙΣ 

Οι προϋποθέσεις για την υπαγωγή των επιχειρήσεων 
στις ρυθμίσεις της παρούσης είναι: 

α. Οι επιχειρήσεις να είναι βιώσιμες μετά τη ρύθμιση. Η 
βιωσιμότητα θα κρίνεται από τις Τράπεζες. Το χρονικό 
διάστημα μέσα στο οποίο πρέπει να κριθεί η βιωσιμότητα 
των επιχειρήσεων από τις Τράπεζες ορίζεται σε τρεις (3) 
μήνες. 

β. Οι επιχειρήσεις να έχουν καταβάλει τουλάχιστον το 
5% των αναλογούντων εις αυτάς τόκων των ετών 1991- 
1992, και να έχουν ανταποκριθεί σ’ αυτή την υποχρέωση 
μέχρι την ημέρα της ρύθμισης των δανείων (ημερομηνία 
υπογραφής του νέου δανειακού συμφώνου). 

γ. Οι οφειλές να προέρχονται από δάνεια που αποδε¬ 
δειγμένα χρησιμοποιήθηκαν είτε για αγορά παγίων εγκα¬ 
ταστάσεων είτε για κεφάλαιο κινήσεως των επιχειρή¬ 
σεων. 

δ. Ο έλεγχος της εφαρμογής των ανωτέρω ανατίθεται 
στις αρμόδιες υπηρεσίες του Υπουργείου Εθνικής Οικο¬ 
νομίας και του Υπουργείου Οικονομικών. 

ε. Στις περιπτώσεις επιχειρήσεων, επενδύσεις των 
οποίων έχουν υπαχθεί στους Αναπτυξιακούς Νόμους και 
έχουν κάνει χρήση τραπεζικών δανείων για την υλοποίησή 
τους, η εφαρμογή της παραγράφου 1 της απόφασης, απο¬ 
κλείει την περαιτέρω επιδότηση του νέου αυτού δανείου 
των Αναπτυξιακών Νόμων και αυτό διότι το νέο αυτό δά¬ 
νειο δεν αποτελεί ουσιαστικά δάνειο που έχει ληφθεί για 
την πραγματοποίηση των εν λόγω επενδύσεων κατά το 
άρθρο 11 των Αναπτυξιακών Νόμων. Προκειμένου για βιο¬ 
τεχνικά δάνεια παγίων που επιδοτούνται ήδη βάση της υπ’ 
αριθ. 2067234/31.10.91 με 4%, η επιδότηση της παρού¬ 
σας απόφασης (Νομών Φλώρινας και Κιλκίς) παρέχεται 
κατά τη διαφορά για όσο χρόνο διαρκεί η επιδότηση επιτο¬ 
κίου της υπ' αριθ. 2067234/31.10.91 απόφασης. 

3. ΚΑΛΥΨΗ ΔΑΠΑΝΗΣ 

Η δαπάνη που προκαλείται από την παράγραφο 1 της 
παρούσης θα βαρύνει το λογαριασμό του Ν. 128/75, ο 
οποίος δημιουργείται από την παρακράτηση επί των χορη¬ 
γήσεων των Τραπεζών με σκοπό την επιδότηση επιτοκίων 
δανείων. Ο λογαριασμός αυτός επιδοτείται από τον Κρα¬ 
τικό Προϋπολογισμό μνόνο σε περίπτωση ελλειμματικότη- 
τάς του και για το λόγο αυτό η τυχόν επιβάρυνση του Κρα¬ 
τικού Προϋπολογισμού δεν είναι δυνατόν να εκτιμηθεί. 

4. Η απόφαση αυτή αρχίζει να ισχύει από τη δημοσίευσή 
της στην Εφημερίδα της Κυβερνήσεως, εκτός αν άλλως 
ορίζεται στις διατάξεις της παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Σεπτεμβρίου 1993 

Ο ΥΠΟΥΡΓΟΣ 

ΣΤΕΦΑΝΟΙ ΜΑΝΟΣ 
--♦- 

Αριθ. Υ3β/οικ.6441 (2) 

Σύσταση Υγειονομικού Σταθμού (Υ.Σ.) στην Κοινότητα 
Σελλιανίτικων Νομού Αχαΐας. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 15 και 16 του Ν. 2071 /92 
«Εκσυγχρονισμός και Οργάνωση του Συστήματος Υγείας», 
(ΦΕΚ 123/Τ.Α/92). 


2. Την αρ. Υ2009/20.5.93/ΦΕΚ 365/τ.Β/93 κοινή από¬ 
φαση του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών». 

3. Την αρ. Υ 1938/9.12.92/ΦΕΚ 747/Τ.Β/92 κοινή 
απόφαση του Πρωθυπουργού και του Υπουργού Υγείας, 
Πρόνοιας και Κοινωνικών Ασφαλίσεων «Ανάθεση αρμο¬ 
διοτήτων στους Υφυπουργούς Υγείας, Πρόνοιας και Κοι¬ 
νωνικών Ασφαλίσεων». 

4. Την αρ. 8 της 101ης Ολομ./15.7.93 απόφαση του 
ΚΕΣΥ, αποφασίζουμε: 

Αρθρο 1 

ο Σύσταση Υ.Σ. και καθορισμός 
περιοχής ευθύνης του 

1. Συνιστάται Υγειονομικός Σταθμός (Υ.Σ.) Σελλιανίτι- 
κων, με έδρα την Κοινότητα Σελλιανίτικων Νομού Αχαΐας, 
ως αποκεντρωμένη μονάδα πρωτοβάθμιας φροντίδας 
υγείας της Δ/νσης Υγείας νομαρχίας Αχαΐας. 

2. Ο Υ.Σ. Σελλιανίτικων, εκτός από την περιοχή της Κοι¬ 
νότητας Σελλιανίτικων, εξυπηρετεί και τις περιοχές των 
Κοινοτήτων Λόγγου, Νερατζών, Αλσους, Δουκανέϊκων, 
Αρραβωνίτσας και Μυρόβρυσης νομού Αχαΐας. 

Ακροτελεύτιο άρθρο 

1. Εφάπαξ δαπάνη ποσού 5.000.000 δρχ. για την προ¬ 
μήθεια εξοπλισμού, που θα βαρύνει τις πιστώσεις των οι¬ 
κείων ΚΑΕ του ειδικού Φ 155 του Νομαρχιακού Προϋπο¬ 
λογισμού, έτους 1993, της Δ/νσης Υγείας Αχαΐας. 

2. Δαπάνη για ανέγερση κτιρίου δεν θα απαιτηθεί καθό¬ 
σον ο Υ.Σ. θα στεγασθεί σε κοινοτικό χώρο. 

3. Δαπάνη εξόδων λειτουργίας, ποσού 1.000.000 δρχ. 
περίπου, που θα βαρύνει τους οικείους ΚΑΕ του ειδ. Φ 
155 του νομαρχιακού προϋπολογισμού της Δ/νσης Υγείας 
Αχαΐας, έτους 1·993, για το τελευταίο 4μηνο του 1993. 

Για το έτος 1994 κι εφεξής υπολογίζεται η εν λόγω δα¬ 
πάνη σε 2.000.000 δρχ. περίπου ετησίως, και θα αντιμε¬ 
τωπίζεται από τον Φ. 155 του νομ. προϋπολογισμού Δ/ 
νσης Υγείας Αχαΐας. 

4. Δαπάνη μισθοδοσίας γιατρού υπηρεσίας υπαίθρου, 
ποσού 1.200.000 δρχ. περίπου, για τους τελευταίους 4 
μήνες 1993, που θα βαρύνει τον κρατικό προϋπολογισμό 
του Υπουργείου μας (Φ 200 ΚΑΕ 0211) όπου πάρχει πρό¬ 
βλεψη για το 1993. 

Για το 1994 κι εφεξής η ετήσια δαπάνη υπολογίζεται σε 
2.500.000 δρχ. περίπου και θα βαρύνει τον Φ. 200 ΚΑΕ 
0211 του κρατικού προϋπολογισμού του Υπουργείου μας, 
όπου θα υπάρχει πρόβλεψη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Σεπτεμβρίου 1993 

ΟΙ ΥΠΟΥΡΓΟΙ 

ΠΡΟΕΔΡΙΑΣ 

ΤΗΣ ΚΥΒΕΡΝΗΣΗΣ ΥΦΥΠ. ΟΙΚΟΝΟΜΙΚΟΝ 

Σ. ΚΟΥΒΕΛΑΣ Κ. ΓΙΑΤΡΑΚΟΣ 

ΥΦΥΠ. ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝ. ΑΣΦΑΛΙΣΕΩΝ 

Ν. ΑΝΑΣΤΑΣΟΠΟΥΛΟΣ 

Αριθ. Υ3Β/Ο1Κ.6440 (3) 

Σύσταση Κέντρου Υγείας (Κ.Υ.) Καστορείου Νομού 
Λακωνίας. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 15 και 16 του Ν. 2071/92 
«Εκσυγχρονισμός και Οργάνωση του Συστήματος Υγείας», 
(ΦΕΚ 123/τ.Α/92). 

2. Την αρ. Υ2009/20.5.93/ΦΕΚ 365/τ.Β/93 κοινή από¬ 
φαση του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών». 

3. Την αρ. Υ 1938/9.12.92/ΦΕΚ 747/τ.Β/92 κοινή 
απόφαση του Πρωθυπουργού και του Υπουργού Υγείας, 
Πρόνοιας και Κοινωνικών Ασφαλίσεων «Ανάθεση αρμο¬ 
διοτήτων στους Υφυπουργούς Υγείας, Πρόνοιας και Κοι¬ 
νωνικών Ασφαλίσεων». 

4. Την αρ. 8 της 101ης Ολομ./15.7.93 απόφαση του 
ΚΕΣΥ, αποφασίζουμε: 

Αρθρο 1 

Σύσταση Κέντρου Υγείας (Κ.Υ.) 

1. Συνιστάται Κέντρο Υγείας (Κ.Υ.) Καστορείου Νομού 
Λακωνίας, με έδρα την Κοινότητα Καστορείου Ν. Λακω¬ 
νίας ως αποκεντρωμένη μονάδα πρωτοβάθμιας φροντί¬ 
δας υγείας της Δ/νσης Υγείας Νομαρχίας. 

Άρθρο 2 
Σκοπός 

Σκοπός του Κ.Υ. είναι ο αναφερόμενος στις διατάξεις 
της παρ. 1 του άρθρου 16 του Ν. 2071/92. 

Ακροτελεύτιο άρθρο 
Κάλυψη Δαπάνης 

1. Εφάπαξ δαπάνη ποσού 120.000.000 δρχ. περίπου, 
για την ανέγερση του Κ.Υ., που θα αντιμετωπισθεί από τις 
εγκεκριμένες πιστώσεις του κρατικού προϋπολογισμού 
του Υπουργείου μας (Φ 200 ΚΑΕ 2321). 

Από το συνολικό ποσό θα διατεθεί πίστωση 60,000.000 
δρχ. περίπου από τον Προϋπολογισμό μας (Φ 200 ΚΑΕ 
2321) έτους 1993 (μεταφορά από Φ 200 ΚΑΕ 5188, Από¬ 
φαση Γ.Λ.Κ. με αριθμό 150228/2049653/17.8.93 και το 
υπόλοιπο ποσό θα αντιμετωπισθεί, με την πρόοδο των ερ¬ 
γασιών, από τον κρατικό προϋπολογισμό του Υπουργείου 
μας έτους 1994. 

2. Εφάπαξ δαπάνη, ποσού 60.000.000 δρχ. περίπου για 
την προμήθεια εξοπλισμού, που θα βαρύνει τις πιστώσεις 
των οικείων ΚΑΕ του ειδικού Φ.155 του νομαρχιακού 
προϋπολογισμού της Δ/νσης Υγείας Λακωνίας έτους 
1994, οπότε και προβλέπεται η αποπεράτωση του κτιρίου 
του Κ.Υ. 

3. Δαπάνη εξόδων λειτουργίας δεν θα προκύψει για το 
τρέχον έτος. Για το έτος 1994 και κάθε επόμενο, η δα¬ 
πάνη αυτή υπολογίζεται στο ποσό των 40.000.000 δρχ. 
περίπου ετησίως και θα αντιμετωπισθεί από τους οικείους 
ΚΑΕ του ειδ. Φ. 155 του νομαρχιακού προϋπολογισμού 
της Δ/νσης Υγείας Νομαρχίας Λακωνίας. 

4. Δεν θα προκύψει δαπάνη μισθοδοσίας για το έτος 
1 993. Η δαπάνη αυτή υπολογίζεται ότι ανέρχεται ετησίως 
στο ύψος των 133.000.000 δρχ. περίπου, για το 1994 και 
για κάθε επόμενο έτος και θα αντιμετωπισθεί από πιστώ¬ 
σεις του κρατικού προϋπολογισμού του Υπουργείου μας, 
έτους 1994 και των αντίστοιχων ετών (Φ 200 ΚΑΕ 0211), 


όπου θα υπάρξει σχετική πρόβλεψη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Σεπτεμβρίου 1993 

ΟΙ ΥΠΟΥΡΓΟΙ 

ΠΡΟΕΔΡΙΑΣ 

ΤΗΣ ΚΥΒΕΡΝΗΣΗΣ ΥΦΥΠ. ΟΙΚΟΝΟΜΙΚΩΝ 

Σ. ΚΟΥΒΕΛΑΣ Κ. ΓΙΑΤΡΑΚΟΣ 

ΥΦΥΠ. ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝ. ΑΣΦΑΛΙΣΕΩΝ 

Ν. ΑΝΑΣΤΑΣΟΠΟΥΛΟΣ 

♦ 

Αριθ. Υ3β/οικ.6439 (4) 

Σύσταση Κέντρου Υγείας (Κ.Υ.) Μαυροθάλασσας Νομού 

Σερρών. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 15 και 16 του Ν. 2071/92 
«Εκσυγχρονισμός και Οργάνωση του Συστήματος Υγείας», 
(ΦΕΚ 123/τ.Α/92). 

2. Την αρ. Υ2009/20.5.93/ΦΕΚ 365/τ.Β/93 κοινή από¬ 
φαση του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών». 

3. Την αρ. Υ 1938/9.12.92/ΦΕΚ 747/τ.Β/92 κοινή 
απόφαση του Πρωθυπουργού και του Υπουργού Υγείας, 
Πρόνοιας και Κοινωνικών Ασφαλίσεων «Ανάθεση αρμο¬ 
διοτήτων στους Υφυπουργούς Υγείας, Πρόνοιας και Κοι¬ 
νωνικών Ασφαλίσεων». 

4. Την αρ. 7 της 100ης 0λομ./20.5.93 απόφαση του 
ΚΕΣΥ, αποφασίζουμε: 

Άρθρο 1 

Σύσταση Κέντρου Υγείας (Κ.Υ.) 

Συνιστάται Κέντρο Υγείας (Κ.Υ.) Μαυροθάλασσας Νο¬ 
μού Σερρών, με έδρα την Κοινότητα Μαυροθάλασσας Νο¬ 
μού Σερρών, ως αποκεντρωμένη μονάδα πρωτοβάθμιας 
φροντίδας υγείας της Δ/νσης υγείας Νομαρχίας Σερ¬ 
ρών. 

Άρθρο 2 

Σκοπός 

Σκοπός του Κ.Υ. είναι ο αναφερόμενος στις διατάξεις 
της παρ. 1 του άρθρου 16 του Ν. 2071/92. 

Ακροτελεύτιο άρθρο 
Κάλυψη Δαπάνης 

1. Εφάπαξ δαπάνη ποσού 120.000.000 δρχ. για την 
ανέγερση του Κ.Υ., που θα αντιμετωπισθεί από τις εγκε¬ 
κριμένες πιστώσεις του κρατικού Προϋπολογισμού του 
Υπουργείου μας (Φ.200 ΚΑΕ 2321). 

Από το συνολικό ποσό θα διατεθεί πίστωση 60.000.000 
δρχ. περίπου από τον προϋπολογισμό μας (Φ.200 ΚΑΕ - 
2321), έτους 1993 (μεταφορά από Φ.200 ΚΑΕ 5188, 
απόφαση Γ.Λ.Κ. με αριθμό 150228/2049653/17.8.93). 

Το υπόλοιπο ποσό θα αντιμετωπισθεί από τον κρατικό 
προϋπολογισμό του Υπουργείου μας, έτους 1994 (Φ.200 
ΚΑΕ 2321). 

2. Εφάπαξ δαπάνη, ποσού 65.000.000 δρχ. περίπου, 
για την προμήθεια εξοπλισμού, που θα βαρύνει τις πιστώ¬ 
σεις των οικείων ΚΑΕ του ειδικού Φ.155 του Νομαρχιακού 

προϋπολογισμού της Δ/νσης Υγείας Σερρών έτους 1994, 
οπότε και προβλέπεται η αποπεράτωση του κτιρίου του 
Κ.Υ. 

3. Η δαπάνη εξόδων λειτουργίας δεν θα προκόψει για το 
τρέχον έτος. Για το έτος 1994 και κάθε επόμενο, η δα¬ 
πάνη αυτή υπολογίζεται στο ποσό των 40.000.000 δρχ. 
περίπου ετησίως και θα αντιμετωπισθεί από τους οικείους 
ΚΑΕ του ειδ. Φ. 155 του Νομαρχιακού Προϋπολογισμού 
της Δ/νσης υγείας Νομαρχίας Σερρών. 

4. Δεν θα προκύψει δαπάνη μισθοδοσίας για το έτος 
1993. Η δαπάνη αυτή υπολογίζεται ότι ανέρχεται ετησίως 
στο ύψος των 133.000.000 δρχ. περίπου για το 1994 και 
για κάθε επόμενο έτος και θα αντιμετωπισθεί από πιστώ¬ 
σεις του Κρατικού προϋπολογισμού του Υπουργείου μας, 
έτους 1994 και των αντιστοίχων ετών (Φ.200 ΚΑΕ 0211) 
όπου θα υπάρξει σχετική πρόβλεψη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Σεπτεμβρίου 1993 

ΟΙ ΥΠΟΥΡΓΟΙ 

ΠΡΟΕΔΡΙΑΣ 

ΤΗΣ ΚΥΒΕΡΝΗΣΗΣ ΥΦΥΠ. ΟΙΚΟΝΟΜΙΚΟΝ 

Σ. ΚΟΥΒΕΛΑΣ Κ. ΓΙΑΤΡΑΚΟΣ 

ΥΦΥΠ. ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝ. ΑΣΦΑΛΙΣΕΩΝ 

Ν. ΑΝΑΣΤΑΣΟΠΟΥΛΟΣ 
-♦- 

Αριθ. Υ3β/οικ.6438 (5) 

Σύσταση Κέντρου Υγείας (Κ.Υ.) Κατοσταριού 
Νομού Ζακύνθου. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 15 και 16 του Ν. 2071/92 
«Εκσυγχρονισμός και Οργάνωση του Συστήματος Υγείας», 
(ΦΕΚ 123/Τ.Α/92). 

2. Την αρ. Υ2009/20.5.93/ΦΕΚ 365/Τ.Β/93 κοινή από¬ 
φαση του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών». 

3. Την αρ. Υ 1938/9.12.92/ΦΕΚ 747/Τ.Β/92 κοινή 
απόφαση του Πρωθυπουργού και του Υπουργού Υγείας, 
Πρόνοιας και Κοινωνικών Ασφαλίσεων «Ανάθεση αρμο¬ 
διοτήτων στους Υφυπουργούς Υγείας, Πρόνοιας και Κοι¬ 
νωνικών Ασφαλίσεων». 

4. Την αρ. 7 της 100ης Ολομ./20.5.93 απόφαση του 
ΚΕΣΥ, αποφασίζουμε: 

Άρθρο 1 

Σύσταση Κέντρου Υγείας (Κ.Υ.) 

Συνιστάται Κέντρο Υγείας (Κ.Υ.) Κατοσταριού Νομού 
Ζακύνθου, με έδρα την Κοινότητα Κατοσταριού Νομού 
Ζακύνθου, ως αποκεντρωμένη μονάδα πρωτοβάθμιας 
φροντίδας υγείας της Δ/νσης υγείας Νομαρχίας Ζακύν¬ 
θου. 

Άρθρο 2 

Σκοπός 

Σκοπός του Κ.Υ. είναι ο αναφερόμενος στις διατάξεις 
της παρ. 1 του άρθρου 16 του Ν. 2071/92. 


Ακροτελεύτιο άρθρο 
Κάλυψη Δαπάνης 

1. Εφάπαξ δαπάνη ποσού 40.000.000 δρχ. για την ανέ¬ 
γερση του Κ. Υ., που θα αντιμετωπισθεί από τις εγκεκριμέ¬ 
νες πιστώσεις του κρατικού Προϋπολογισμού του Υπουρ¬ 
γείου μας (Φ.200 ΚΑΕ 2321) με μεταφορά από το Φ.200 
ΚΑΕ 5188, απόφαση Γ.Λ.Κ. με αριθμό 150228/2049653/ 
17.8.93). 

2. Εφάπαξ δαπάνη, ποσού 65.000.000 δρχ. περίπου, 
για την προμήθεια εξοπλισμού, που θα βαρύνει τις πιστώ¬ 
σεις των οικείων ΚΑΕ του ειδικού Φ. 155 του Νομαρχιακού 
προϋπολογισμού της Δ/νσης Υγείας Σερρών έτους 1994, 
οπότε και προβλέπεται η αποπεράτωση του κτιρίου του 
Κ.Υ. 

3. Η δαπάνη εξόδων λειτουργίας δεν θα προκύψει για το 
τρέχον έτος. Γ ια το έτος 1994 και κάθε επόμενο, η δα¬ 
πάνη αυτή υπολογίζεται στο ποσό των 40.000.000 δρχ. 
περίπου ετησίως και θα αντιμετωπισθεί από τους οικείους 
ΚΑΕ του ειδ. Φ. 155 του Νομαρχιακού Προϋπολογισμού 
της Δ/νσης υγείας Νομαρχίας Σερρών. 

4. Δεν θα προκύψει δαπάνη μισθοδοσίας για το έτος 
1993. Η δαπάνη αυτή υπολογίζεται ότι ανέρχεται ετησίως 
στο ύψος των 133.000.000 δρχ. περίπου για το 1994 και 
για κάθε επόμενο έτος και θα αντιμετωπισθεί από πιστώ¬ 
σεις του Κρατικού προϋπολογισμού του Υπουργείου μας, 
έτους 1994 και των αντιστοίχων ετών (Φ.200 ΚΑΕ 0211) 
όπου θα υπάρξει σχετική πρόβλεψη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Σεπτεμβρίου 1993 

ΟΙ ΥΠΟΥΡΓΟΙ 

ΠΡΟΕΔΡΙΑΣ 

ΤΗΣ ΚΥΒΕΡΝΗΣΗΣ ΥΦΥΠ. ΟΙΚΟΝΟΜΙΚΟΝ 

Σ. ΚΟΥΒΕΛΑΣ Κ. ΓΙΑΤΡΑΚΟΣ 

ΥΦΥΠ. ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝ. ΑΣΦΑΛΙΣΕΩΝ 

Ν. ΑΝΑΣΤΑΣΟΠΟΥΛΟΣ 
-♦- 

Αριθ. ΔΥΙβ/οικ. 44888 (6) 

Τροποποίηση κοινής Υπουργικής απόφασης για την εξαί¬ 
ρεση, από τις διατάξεις του Ν. 1735/87, πλήρωσης θέ¬ 
σεων σε Ιδρύματα Κοινωνικής Πρόνοιας. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 13, παρ. 3 του Ν. 2116/93 
(ΦΕΚ 18/93 τ. Α') του άρθρου 21, παρ. 2 του Ν. 2026/92 
(ΦΕΚ 43/92 τ. Α’). 

2. Τις διατάξεις του άρθρου 1, παρ. 2, περ. ια' του Ν. 
1735/87. 

3. Την Π.Υ.Σ. 167/1992 «Αναστολή των διορισμών και 
προσλήψεων στον Δημόσιο Τομέα έως 31.12.1993. 

4. Την αριθ. 203/7.7.93 απόφαση του Πρωθυπουργού 
για την έγκριση πλήρωσης κενών οργανικών θέσεων σε 
Ιδρύματα Κοιν. Πρόνοιας. 

6. Τις διατάξεις του άρθρου 7, παρ. Ι,τουΝ. 2085/92. 

7. Την απόφαση του Πρωθυπουργού (ΠΥΣ 167/1992) 
αριθ. 169/12.8.93 «Τροποποίηση της αριθ. 203/7.7.93 
απόφασης του Πρωθυπουργού, με την οποία εγκρίθηκε η 
πλήρωση κενών οργανικών θέσεων σεΊδρύματα Κοιν. 
Πρόνοιας», αποφασίζουμε: 

1. Τροποποιούμε την αριθ. ΔΥ1β/39832/3.8.93 (ΦΕΚ 
607/93 τ. Β') κοινή Υπουργική απόφαση σε ότι αφορά τις 

θέσεις Μεταφορέων - Τραυματιοφορέων του ΠΙΚΠΑ, των 
θεραπευτηρίων Χρονιών Παθήσεων, του Εθνικού Ιδρύμα¬ 
τος Αποκατάστασης Αναπήρων και του Τεχνολογικού Κέ¬ 
ντρου Αναπήρων. 

Εξαιρούμε από τις διατάξεις του Ν. 1735/1987 την πλή¬ 
ρωση δέκα επτά (17) θέσεων, κατηγορίας ΥΕ του προανα- 
φερόμενου κλάδου, που από παραδρομή είχαν αναφερθεί 
ως κατηγορίας ΔΕ στην προηγούμενη σχετική απόφασή 
μας. 

2. Από τις διατάξεις της απόφασης αυτής δεν προκαλεί- 
ται δαπάνη πέραν της αναφερομένης στην τροποποιού¬ 
μενη απόφαση. 

3. Κατά τα λοιπά ισχύει η ΔΥ1 β/39832/3.8.93 από¬ 
φαση. 

4. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,2 Σεπτεμβρίου 1993 

ΟΙ ΥΠΟΥΡΓΟΙ 

ΥΓΕΙΑΣ. ΠΡΟΝΟΙΑΣ ΚΑΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΟΙΝ. ΑΣΦΑΛΙΣΕΩΝ 

ΣΩΤΗΡΗΣ ΚΟΥΒΕΛΑΣ ΔΗΜ. ΣΙΟΥΦΑΣ 

- ♦- 

Αριθ. ΥΠΠΟ/ΓΝΟΣ/46398 

Έγκριση Κανονισμού Λειτουργίας Τ.Δ.Π.Ε.Α.Ε. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις της παρ. 8 του άρθρου 4 του Ν. 
2021/92 «Ταμείο Διαχείρισης πιστώσεων για την εκτέ¬ 
λεση αρχαιολογικών έργων και άλλες διατάξεις» (ΦΕΚ Α' 
36). 

2. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του προϋπολογισμού 
του Ν.Π.Ι.Δ. «Ταμείο Διαχείρισης Πιστώσεων για εκτέλεση 
Αρχ/κών Έργων». 

3. Το υπ’ αριθ. 59/22.6.93 πρακτικό του Τ.Δ.Π.Ε.Α.Ε., 
αποφασίζουμε: 

Α. Εγκρίνεται ο κατωτέρω Κανονισμός Λειτουργίας του 
Ταμείου Διαχείρισης Πιστώσεων για εκτέλεση Αρχαιολογι¬ 
κών Έργων: 

ΚΑΝΟΝΙΣΜΟΣ ΛΕΙΤΟΥΡΓΙΑΣ 

ΤΟΥ ΤΑΜΕΙΟΥ ΔΙΑΧΕΙΡΙΣΗΣ ΠΙΣΤΩΣΕΩΝ ΓΙΑ ΤΗΝ 
ΕΚΤΕΛΕΣΗ ΑΡΧ/ΚΩΝ ΕΡΓΩΝ 
(Ν. 2021/1992) 

ΚΕΦΑΛΑΙΟ Α 

Γ ενικά 

1. Το Ταμείο διαχειρίζεται τις κάθε είδους πιστώσεις για 
τα αρχαιολογικά έργα που αναφέρονται στο άρθρο 1 του 
Νόμου 2021/1992 (ΦΕΚ Α' 36) καθώς και για όσα έργα 
υπαχθούν σ’ αυτό βάσει του άρθρου 7 του ίδιου Νόμου. 

2. Οι πόροι του Τ αμείου προέρχονται από κρατικές επι¬ 
χορηγήσεις, εισφορές, δωρεές, κληροδοτήματα και από 
κάθε άλλο έσοδο από κρατική ή ιδιωτική πηγή. 

3. Οι υπέρ του Ταμείου πόροι κατατίθενται επ’ ονόματί 
του σε γενικό ή και ειδικούς ανά έργο έντοκους τραπεζι¬ 
κούς λογαριασμούς, οι οποίοι διακινούνται και παρακο- 
λουθούνται όπως ορίζεται στο οικείο άρθρο. 

ΚΕΦΑΛΑΙΟ Β' 

ΛΕΙΤΟΥΡΓΙΑ ΚΑΙ ΑΡΜΟΔΙΟΤΗΤΕΣ ΤΟΥ 
ΔΙΟΙΚΗΤΙΚΟΥ ΣΥΜΒΟΥΛΙΟΥ 

1. Το Δ.Σ. του Ταμείου συνεδριάζει ύστερα από πρό¬ 
σκληση του Προέδρου του τακτικά μέχρι 5 φορές το μήνα 


και εκτάκτως οποτεδήποτε κρίνεται αναγκαίο είτε αν ζη¬ 
τηθεί από 3 μέλη του είτε από τον Υπουργό. 

2. Χρέη Γραμματέως του Δ.Σ. εκτελεί υπάλληλος της 
Γραμματείας οριζόμενος από το Δ.Δ. 

3. Το Δ.Σ. επιλαμβάνεται παντός θέματος σχετικού με 
τη διαχείριση των διατεθεισών πιστώσεων του Ταμείου 
σύμφωνα με τα οριζόμενα στο άρθρο 3 του Ν. 2021 /92. 

4. Το Δ.Σ. καταρτίζει τον ετήσιο προϋπολογισμό και 
απολογισμό του Ταμείο. 

5. Το Δ.Σ. εγκρίνει τις λειτουργικές δαπάνες του Τα¬ 
μείου, καθώς και την πρόσληψη και απόλυση του απαραί¬ 
τητου προσωπικού σύμφωνα με το άρθρο 4 του Ν. 2021/ 
92. Ομοίως το Δ.Σ. συμφωνεί για την απόσταση ή μη 
υπαλλήλων, κατά την παρ. 5 του άρθρου 4 του Ν. 2021/92 
και εισηγείται τη διακοπή της αποσπάσεως στον Υπουργό 
Πολιτισμού. Επίσης δύναται να αποφασίζει για την κατα¬ 
βολή αποζημιώσεως για πρόσθετη εργασία των υπηρε- 
τούντων υπαλλήλων, ανεξαρτήτως ιδιότητας μετά από 
απόφαση των Ε.Ε. ή Ο.Ε. ή Ε.Α., με εξαίρεση τους υπηρε- 
τούντες υπαλλήλους στην Γραμματεία και το Λογιστήριο 
του Ταμείου, για τους οποίους αποφασίζει μόνον το Δ.Σ. 
τομ Ταμείου. 

Το Δ.Σ. δύναται επίσης να αποφασίζει μετάβαση κλιμα¬ 
κίου ή του συνόλου των μελών του, στους τόπους που 
(7) εκτελούνται τα έργα του άρθρου 1 του Ν. 2021/92 προς 
έλεγχο ή επίλυση προβλημάτων, η δε σχετική δαπάνη βα¬ 
ρύνει τα έργα για τα οποία πραγματοποιείται η μετάβαση. 

Σε επείγουσα περίπτωση την μετάβαση αποφασίζει ο 
Πρόεδρος του Δ.Σ. του Ταμείου. 

6. Το Δ.Σ. ορίζει ή αντικαθιστά Προϊσταμένους Γ ραμμα¬ 
τείας και Λογιστηρίου. Τα καθήκοντα του Προϊσταμένου 
της Γ ραμματείας και του Λογιστηρίου μπορεί να ανατίθε¬ 
νται στο ίδιο πρόσωπο. 

7. Το Δ.Σ. μπορεί να αναθέτει μέρος των αρμοδιοτήτων 
του στον Πρόεδρο του Δ.Σ., σε ένα από τα μέλη του Δ.Σ., 
στον Προϊστάμενο Γ ραμματείας καθώς και στους Προέ¬ 
δρους των Ε.Ε., Ο.Ε. και στους Εφόρους των Ε.Α. 

8. Ο Γ ραμματέας του Δ.Σ. τηρεί τα Πρακτικά Των συνε¬ 
δριάσεων και είναι υπεύθυνος για τη συγκέντρωση των ει¬ 
σηγήσεων και τη διαβίβασή τους μαζί με τη σχετική πρό¬ 
σκληση και ημερήσια διάταξη σε όλα τα μέλη του Δ.Σ., μία 
ημέρα τουλάχιστον πριν από την ημερομηνία σύγκλησης 
του Δ.Σ. 

9. Τα Πρακτικά κάθε συνεδριάσεως διαβάζονται και 
υπογράφονται στην επομένη, κάθε φορά, συνεδρίαση και 
επικυρώνονται από τον Πρόεδρο και το Γραμματέα του 
Δ.Σ. 

ΚΕΦΑΛΑΙΟ Γ- 

ΛΕΙΤΟΥΡΓΙΑ ΚΑΙ ΑΡΜΟΔΙΟΤΗΤΕΣ ΤΗΣ 
ΓΡΑΜΜΑΤΕΙΑΣ - ΛΟΓΙΣΤΗΡΙΟΥ 

Α. ΓΡΑΜΜΑΤΕΙΑ 

1. Η Γ ραμματεία μεριμνά για τη συγκέντρωση των προ¬ 
γραμμάτων και προτάσεων των Επιστημονικών Επιτροπών 
(Ε.Ε.), Ομάδων Εργασίας (Ο.Ε.) και Εφορειών Αρχ/των 
(Ε.Α.) εγκαίρως και την υποβολή τους στο Δ.Σ. του Τα¬ 
μείου και διαβιβάζει τα εγκεκριμένα προγράμματα ή απο¬ 
φάσεις στο Λογιστήριο για τη χρηματοδότηση. 

Επίσης μεριμνά για την κοινοποίηση στις Ε.Ε., Ο.Ε. και 
Ε.Α. των αποφάσεων του Δ.Σ., και όλων των εγγράφων αυ- 
του, των εγγράφων του προέδρου του Δ.Σ., και την διαβί¬ 
βαση εγκυκλίων κ.λπ. εγγράφων γενικού ενδιαφέρο¬ 
ντος. 

2. Η Γ ραμματεία του Ταμείου μεριμνά για την καλή και 
έγκαιρη διεκπεραίωση των πράξεων που έχουν σχέση με , 
το προσωπικό, τη διεκπεραίωση της αλληλογραφίας και 
την τήρηση του Αρχείου, ήτοι: 

α) Παρακολουθεί τις μεταβολές του πάσης φύσεως 

προσωπικού του Ταμείου και τηρεί τα απαιτούμενα μη¬ 
τρώα και στοιχεία που απαιτούνται. 

β) Συντάσσει τα σχέδια των αποφάσεων και συμβάσεων 
προσλήψεων του πάσης φύσεως προσωπικού, τις καταγ¬ 
γελίες των συμβάσεων εργασίας κ.λπ. μεταβολές του 
προσωπικού. 

γ) Παραλαμβάνει και συντάσσει τα δελτία παρουσίας 
του προσωπικού της Γραμματείας - Λογιστηρίου. 

δ) Διακινεί τις εντολές των μετακινήσεων. 

ε) Ενημερώνει εγγράφως το Λογιστήριο για τη σύνταξη 
της μισθοδοσίας. 

στ) Παρακολουθεί και τηρεί αρχείο των πάσης φύσεως 
αδειών του προσωπικού, που χορηγούνται από τις οικείες 
Ε.Ε., Ο.Ε. και Ε.Α. 

ζ) Εκτελεί και κάθε άλλη ενέργεια που της ανατίθεται 
από το Δ.Σ. ή τον Πρόεδρο. 

3. Παραλαμβάνει, πρωτοκολλεί και διανέμει την εισερ¬ 
χόμενη αλληλογραφία και διεκπεραιώνει την εξερχο- 
μένη. 

4. Επιλαμβάνεται παντός θέματος που είναι σχετικό με 
τις αρμοδιότητές της και δεν αναφέρεται στις προηγούμε¬ 
νες παραγράφους. 

Β. ΛΟΓΙΣΤΗΡΙΟ 

1. Το Λογιστήριο έχει την ευθύνη της λογιστικής παρα¬ 
κολούθησης του Ταμείου και τον έλεγχο της διαχείρισης 
των πιστώσεων των έργων καθώς και κάθε άλλη οικονο¬ 
μική δραστηριότηταα του Ταμείου. Κατά πάσα περιπτώση 
οι Ε.Ε., Ο.Ε. και Ε.Α. είναι αμέσως υπεύθυνοι έναντι του 
Ταμείου και ευθύνόνται κατά το νόμο για τη χρηστή διαχεί¬ 
ριση των διατεθεισών πιστώσεων σ’ αυτές, ως και των δια 
την εκτέλεση του έργου γενομένων προμηθειών, υλικών, 
μηχανημάτων και πάσης άλλης φύσεως εξοπλισμού, κα¬ 
θώς και δια την παρακολούθηση του προσωπικού. 

' 2. Τηρεί τα επιβαλλόμενα βιβλία και στοιχεία. 

3. Συντάσσει όλες τις απαραίτητες λογιστικές - οικονο¬ 
μικές καταστάσεις. 

4. Συντάσσει τις εντολές πληρωμής προς την Τράπεζα, 
σύμφωνα με τις αποφάσεις του Δ.Σ. 

5. Παρακολουθεί την εμπρόθεσμη υποβολή των δικαιο- 
λογητικών των δαπανών στο Ταμείο και ενημερώνει σχετι- 
κώς το Δ.Σ. 

6. Συγκεντρώνει τα δικαιολογητικά και τα διαβιβάζει με 
έγγραφο εισήγηση στο Δ.Σ., το οποίο μετά τον έλεγχό του 
τα υποβάλλει στον Υπουργό για έγκριση, σύμφωνα με το 
άρθρο 3 του Ν. 2021/92. 

7. Επιλαμβάνεται παντός θέματος που είναι σχετικό με 
τις αρμοδιότητές του και δεν αναφέρεται στις προηγούμε¬ 
νες παραγράφους, ή του ανατίθεται από τον Πρόεδρο ή το 
Δ.Σ. 

ΚΕΦΑΛΑΙΟ Δ' 

ΔΙΑΔΙΚΑΣΙΑ ΔΙΑΘΕΣΗΣ, ΔΙΑΧΕΙΡΙΣΗΣ ΚΑΙ 
ΑΠΟΔΟΣΗΣ ΤΩΝ ΛΟΓΑΡΙΑΣΜΩΝ ΤΩΝ 
ΠΙΣΤΩΣΕΩΝ ΤΩΝ ΕΡΓΩΝ 

1. Οι Ε.Ε., Ο.Ε. και Ε.Α., κατά περίπτωση, υποβάλλουν 
εντός του Μαρτίου κάθε έτους στο Ταμείο τους σχετικούς 
προϋπολογισμούς, βάσει των εγκεκριμένων, από το Κε¬ 
ντρικό Αρχαιολογικό Συμβούλιο (Κ.Α.Σ.), προγραμμάτων 
εργασιών, του τρέχοντος έτους. Οι Προϋπολογισμοί των 
έργων και οι δαπάνες λειτουργίας του Ταμείου αποτελούν 
τον Προϋπολογισμό του Ταμείου, ο οποίος εγκρίνεται από 
το Δ.Σ. του Ταμείου. 

2. Ποσοστό έως 3% του ετήσιου Προϋπολογισμού κάθε 
έργου που χρηματοδοτείται μέσω του Ταμείου μπορεί να 
διατεθεί για τα έξοδα λειτουργίας του Ταμείου, εφόσον 
δεν προβλέπεται με την υπουργική απόφαση κατανομής 
των κονδυλίων των έργων ειδικό κονδύλιο για έξοδα λει¬ 


τουργίας του Ταμείου. 

3. Η χρηματοδότηση κάθε έργου από το Ταμείο, πραγ¬ 
ματοποιείται, με την έκδοση εντολής πληρωμής επ’ ονό- 
ματι του διαχειριστή του έργου από τον Πρόεδρο του Δ.Σ. 
του Ταμείου ή το νόμιμο αναπληρωτή του, μετά από σχε¬ 
τικό αίτημα του Προέδρου ή του αναπληρωτή του, της Ε.Ε. 
ή Ο.Ε. που διευθύνει το έργο ή του Προϊσταμένου της οι¬ 
κείας Ε.Α. που διευθύνει το έργο, εφόσον το αίτημα 
αφορά σε δαπάνη που ρητά προβλέπεται στον προϋπολο¬ 
γισμό του έργου. 

Αιτήματα χρηματοδότησης για κάλυψη απρόβλεπτων ή 
άλλων πάγιων δαπανών που δεν έχουν περιληφθεί στον 
προϋπολογισμό του έργου, αλλά έχουν τη σύμφωνη γνώμη 
του Κ.Α.Σ. υποβάλλονται για έγκριση στο Δ.Σ. του Ταμείου 
ως «συμπληρωματικό πρόγραμμα για χρηματοδότηση 
εγκεκριμένων ή νέων εργασιών» και εφόσον εγκριθούν, 
εκδίδεται κατά τα ανωτέρω, η σχετική εντολή πληρωμής 
επ’ ονόματι του διαχειριστή του έργου. 

4. Ο Πρόεδρος του Δ.Σ. του Ταμείου προβαίνει στο 
άνοιγμα έντοκων τραπεζικών λογαριασμών επ’ ονόματι 
του Ταμείου, με τις κατωτέρω αιτιολογίες για κάθε λογα¬ 
ριασμό: 

α) Γ ενικός Λογαριασμός 
β) «Συντήρηση Μνημείων Ακροπόλεως» 
γ) «Συντήρηση Ναού Επικουρίου Απόλλωνος» 
δ) «Συντήρηση Μνημείων Ασκληπιείου Επιδαύρου» 
ε) «Στερέωση και Αναστήλωση Ακροπόλεως Λίνδου» 
στ) «Στερέωση και Αναστήλωση Μνημείων Νότιας Κλι- 
τύος Ακπροπόλεως» 
ζ) «Συντήρηση Μνημείων Δήλου» 
η) «Αναστήλωση Μνημείων Μυστρά» 
θ) «Αναστήλωση Φρουρίου Πύλου» 
ι) «Συντήρηση Τοιχογραφιών Ιλίου Μελάθρου» 
ια) «Λειτουργικά έξοδα Ταμείου». 

Για κάθε άλλο έργο του οποίου η διαχείριση των πιστώ¬ 
σεων ανατίθεται στο Ταμείο, σύμφωνα με το άρθρο 7 του 
Ν. 2021/92 ο πρόεδρος του Δ.Σ. προβαίνει σε άνοιγμα 
έντοκου τραπεζικού λογαριασμού επ’ ονόματι του Τα¬ 
μείου και με αιτιολογία, την κατονομασία του έργου. 

Οι πάσης φύσεως πιστώσεις κάθε έργου κατατίθενται 
στον γενικό λογαριασμό του Ταμείου και αμέσως μόλις 
πληρωθεί ο χρόνος που καθορίζεται από την τραπεζική 
διαδικασία, ανάλογα με το είδος καταθέσεως (δηλ. με¬ 
τρητά ή επιταγή) μεταφέρονται με έγγραφη εντολή του 
προέδρου του Δ.Σ. του ταμείου ή του νόμιμου αναπλη¬ 
ρωτή του στο λογαριασμό του κάθε έργου. Η ίδια διαδικα¬ 
σία τηρείται για την αντιμετώπιση των λειτουργικών εξό¬ 
δων του ταμείου. Το ποσόν των τόκων παραμένει υπέρ του 
λογαριασμού του κάθε έργου, του δε γενικού λογ/σμού 
διατίθεται μετά από απόφαση του Δ.Σ. του Ταμείου. 

Η ανάληψη χρημάτων από κάθε λογ/σμό ενεργείται από 
τον αρμόδιο διαχειριστή ο οποίος προσκομίζει στην τρά¬ 
πεζα για κάθε ανάληψη, σχετική εντολή υπογεγραμμένη 
από τον πρόεδρο του Δ.Σ. του ταμείου ή του νόμιμου ανα¬ 
πληρωτή του, στην οποία αναφέρονται το ποσό, ο αριθμός 
του τραπεζικού λογαριασμού του έργου που θα χρεωθεί, 
το αρχ/κό έργο υπέρ του οποίου εκδίδεται η χρηματοδό¬ 
τηση και το όνομα του διαχειριστή του έργου. Οι διαχειρι¬ 
στές των έργων μετά την ανάληψη των χρημάτων καταθέ¬ 
τουν αυτά εφόσον δεν διατίθενται για εξυπηρέτηση δαπα¬ 
νών, εντός 10 ημερών από την ημερομηνία αναλήψεώς 
των, για ποσά μέχρι 2.000.000 δρχ. και εντός 5 ημερών 
από την ημερομηνία αναλήψεώς των, για ποσά μεγαλύ¬ 
τερα των 2.000.000 δρχ. για εξυπηρέτηση δαπανών, σε 
έντοκο κοινό λογαριασμό Ταμιευτηρίου ή τρεχούμενο, πι¬ 
στωτικού ιδρύματος του δημόσιου τομέα, επ’ ονόματι του 
διαχειριστή του έργου ή άλλου υπαλλήλου του έργου, που 
προτείνεται από την Ε.Ε. ή Ο.Ε. ή Ε.Α. και εγκρίνεται από 

το Δ.Σ. του Ταμείου και του Προέδρου της Ε.Ε. ή Ο.Ε. ή 
του Προϊσταμένου της Ε.Α. που επιβλέπει το έργο. 

Οι αναλήψεις από το λογαριασμό αυτό θα γίνονται για 
συγκεκριμμένες δαπάνες για τις οποίες έχει ζητηθεί η έκ¬ 
δοση της σχετικής εντολής πληρωμής με το προϊόν της 
οποίας έχει πιστωθεί ο λογαριασμός Ταμιευτηρίου ή ο 
τρεχούμενος. 

Το ποσό εκάστης ανάληψης πρέπει να διατίθεται για 
την κάλυψη δαπάνης εντός 10 ημερών από της αναλή- 
ψεως για ποσά μέχρι και 2.000.000 δρχ. και εντός 5 ημε¬ 
ρών για μεγαλύτερα των 2.000.000 δρχ. ποσά και αποδει- 
κνύεται από την ημερομηνία εκδόσεως του σχετικού ισό¬ 
ποσου παραστατικού εξοφλήσεως της δαπάνης για την 
οποία πραγματοποιήθηκε η ανάληψη. 

Οι διαχειριστές των έργων υποβάλλουν μέχρι τέλους ια- 
νουαρίου του επόμενου έτους τα δικαιολογητικά των δα¬ 
πανών (άρθρο 3 του Ν. 2021 /92) καθώς επίσης και φωτο¬ 
τυπία της κίνησης του λογαριασμού Ταμιευτηρίου από το 
Βιβλιάριο Ταμιευτηρίου ή τα παραστατικά του τρεχούμε¬ 
νου λογαριασμού (ΕΧΤΗΑΙΤ Τραπέζης), για έλεγχο. 

Οι τόκοι του λογαριασμού Ταμιευτηρίου ή του τρεχού¬ 
μενου λογαριασμού, εκάστου έργου, διατίθενται για την 
εξυπηρέτηση του έργου αυτού. Οι διαχειριστές των λογα¬ 
ριασμών των έργων ορίζονται με απόφαση του Υπουργού 
Πολιτισμού, ενώ ο διαχειριστής του λογαριασμού «Λει¬ 
τουργικά έξοδα ταμείου» ορίζεται με απόφαση του Δ.Σ. 
του Ταμείου και είναι μόνιμος υπάλληλος του ΥΠΠΟ που 
έχει αποσπαστεί στο Ταμείο. 

Αδιάθετες πιστώσεις ή τόκοι έργου που περατώθηκε ή 
διεκόπη οριστικά μεταφέρονται σε λογαριασμό άλλου έρ¬ 
γου που διαχειρίζεται το Ταμείο, μετά από σχετική αιτιο¬ 
λογημένη απόφαση του Δ.Σ. του Ταμείου. 

5. Κάθε χρηματοδότηση από το Ταμείο, δαπανάται 
μέσα στο ίδιο έτος. Τα πόσης φύσεως δικαιολογητικά δα- 
πάνών φέρουν χρονολογία εκδόσεως, όχι πέραν της 31ης 
Δεκεμβρίου του έτους χρηματοδότησης. Εάν έχει δαπα- , 
νηθεί μέρος της χρηματοδότησης, το υπόλοιπο μεταφέ- 
ρεται στο λογαριασμό του έργου, από το Διαχειριστή του 
έργου, μέσα σε ένα μήνα, το πολύ, από την τελευταία δα¬ 
πάνη και πάντως όχι πέραν της 31 ης Ιανουάριου του επό¬ 
μενου έτους από τη χρηματοδότηση. 

6. Για την αντιμετώπιση των μικροδαπανών κάθε Ε.Ε. ή 
Ο.Ε. ή Ε.Α. επιτρέπεται να ανοίξει ειδικό έντοκο τραπε¬ 
ζικό λογαριασμό Ταμιευτηρίου ή τρεχούμενο επ’ ονόματι 
του διαχειριστού του έργου και του Προέδρου της Ε.Ε. ή 
Ο.Ε. ή του Προϊσταμένου της Ε.Α., ο οποίος θα πιστωθεί 
με μεταφορά ποσού από το λογαριασμό του έργου που 
διευθύνει, το ύψος του οποίου ορίζεται εκάστοτε με από¬ 
φαση του Δ.Σ. του Ταμείου. 

7. Γ ια να θεωρηθεί ότι η πίστωση που χορηγήθηκε δα- 
πανήθηκε νόμιμα, τα δικαιολογητικά πρέπει να είνα 
έγκυρα, τα τιμολόγια, τα δελτία παροχής υπηρεσιών, οι 
φορτωτικές και οι αποδείξεις πρέπει να έχουν τη θεώρηση 
της Οικονομικής Εφορείας. Επί του ποσού του δελτίου 
παροχής υπηρεσιών παρακρατείται φόρος που επιβάλλε¬ 
ται εκάστοτε, ο οποίος αποδίδεται στην αρμόδια Οικονο- 
μικηλ Εφορεία. Εάν ο αμειβόμενος είναι αλλοδαπός γίνε¬ 
ται επίσης παρακράτηση του φόρου που επιβάλλεται 
στους αλλοδαπούς επί της αμοιβής του και απόδοσή του 
στην Οικονομική Εφορία εκτός εάν στη διακρατική συμ¬ 
φωνία μεταξύ Ελλάδος και της Χώρας προελεύσεως του 
αλλοδαπού προβλέπεται διαφορετική ρύθμιση. 

8. Σε περίπτωση κατά την οποία δεν είναι δυνατή η 
λήψη θεωρημένων από την Οικονομική Εφορία δικαιολο- 
γητικών δαπάνης, επιτρέπεται κατ' εξαίρεση η λήψη 
απλής απόδειξης χαρτοσημασμένης σύμφωνα με όσα ορί¬ 
ζονται από το Υπουργείο Οικονομικών. Με την απόδειξη 
συνυποβάλλεται υπεύθυνη δήλωση του δικαιούχου του 


Νόμου 1599/1986 ότι δεν ασκεί κατ’ επάγγελμα την προ- 
σφερόμενη υπηρεσία. Μισθολογικές καταστάσεις, απο¬ 
δείξεις, βεβαιώσεις, στοιχεία ΙΚΑ κ.λπ. έχουν ως τίτλο: 
«Ταμείο Διαχείρισης Πιστώσεων για την Εκτέλεση Αρχαιο¬ 
λογικών Έργων» (Τ.Δ.Π.Ε.Α.Ε.). Οι μισθοδοτικές κατα¬ 
στάσεις του προσωπικού που απασχολείται στα έργα πρέ¬ 
πει να είναι θεωρημένες από τον Πρόεδρο της Ε.Ε. ή Ο.Ε. 
ή του Προϊσταμένου της αρμόδιας Ε.Α.Στις καταστάσεις 
μισθοδοσίας αναγράφεται το πατρώνυμο του εργαζομέ¬ 
νου, ο αριθμός ταυτότητας και φορολογικού μητρώου κα¬ 
θώς και ο αριθμός του βιβλιαρίου ΙΚΑ, όπως επίσης και οι 
αναγκαίες βεβαιώσεις. 

α. Των επικεφαλής των συνεργείων ότι πραγματοποιή¬ 
θηκαν τα αναγραφόμενα ημερομίσθια. 

β. Των υπολόγων ότι είναι νόμιμη η λήψη, εκ μέρους των 
εργαζομένων, των πέραν του βασικού ημερομισθίου επι¬ 
δομάτων και λοιπών προσαυξήσεων. 

Ειδικώς η αγορά και διαγραφή των ενσήμων των απα- 
σχολουμένων στα έργα γίνεται σύμφωνα με τη διαδικασία 
που ακολουθείτο μέχρι την 31.12.1992. Οποιαδήποτε 
πρόσληψη από την έναρξη λειτουργίας του Ταμείου, γίνε¬ 
ται επ’ ονόματι του Ταμείου. 

9. α. Οι προμήθειες πάσης φύσης υλικών γίνονται: 1) Με 
απευθείας αγορά. 2) Κατόπιν προχείρου μειοδοτικού δια¬ 
γωνισμού και 3) Κατόπιν δημοσίου τακτικού μειοδοτικού 
διαγωνισμού. 

β. Για την απευθείας αγορά υλικών και τη διενέργεια 
προχείρου δημόσιου μειοδοτικού διαγωνισμού ισχύουν τα 
χρηματικά όρια που ορίζονται εκάστοτε από το Δημόσιο 
για τις προμήθειες των κρατικών υπηρεσιών. 

γ. Γ ια την τέλεση δημοσίου τακτικού μειοδοτικού διαγω¬ 
νισμού χρειάζονται τα εξής δικαιολογητικά: 1) Χρονολογη¬ 
μένη προκήρυξη δημόσιου μειοδοτικού διαγωνισμού. 2) 
Απόφαση συγκρότησης επιτροπής για τη διενέργεια του 
μειοδοτικού διαγωνισμού και παραλαβή του έργου (Ο 
Πρόεδρος της Επιτροπής είναι μόνιμος ή αορίστου χρόνου 
υπάλληλος του ΥΠΠΟ. Τα λοιπά μέλη μόνιμοι ή αορίστου 
χρόνου υπάλληλοι του ΥΠΠΟ, ή υπάλληλο του έργου που 
αμοίβονται από το Ταμείο). 3) Δημοσίευση σε τρεις εφη¬ 
μερίδες περίληψης της προκύρηξης του διαγωνισμού. 

δ. Κατά τη διάρκεια του διαγωνισμού και μετά από αυτόν 
ακολουθείται η εξής διαδικασία: 1) Οι προσφορές, μέσα 
σε φάκελλο σφραγισμένο, κατατίθενται στην αρμόδια επι¬ 
τροπή, χαρτοσημασμένες με το χαρτόσημο που ορίζεται 
εκάστοτε. 

2. Οι φάκελλοι μονογράφονται από την επιτροπή και 
χρονολογούνται με την ημερομηνία του διαγωνισμού. 3. 
Ελέγχονται οι προσφορές και μονογράφονται από την επι¬ 
τροπή. 4. Συντάσσεται πρακτικό της επιτροπής διενέρ¬ 
γειας του διαγωνισμού και προτείνεται νε γίνει η ανάθεση 
των εργασιών. 5. Εκδίδεται απόφαση έγκρισης του αποτε¬ 
λέσματος του διαγωνισμού από το Δ.Σ. του Ταμείου. 6. 
Υπογράφεται σύμβαση εργασίας με τον ανάδοχο του έρ¬ 
γου, με χαρτοσημασμένη την πρωτότυπη και τα δύο αντί¬ 
γραφα, όπως ορίζεται εκάστοτε. 

ε. Μετά την εκτέλεση του έργου ή την πραγματοποίησή 
της προμήθειας ο εκτελέσας το έργο προσκομίζει για να 
πληρωθεί: (1) Τιμολόγιο, (2) Εξοφλητική απόδειξη του Τι¬ 
μολογίου, (3) Δελτίο φορολογικής ενημερότητας, (4) Βε¬ 
βαίωση μη οφειλών κρατήσεων προς το ΙΚΑ, καθώς επί¬ 
σης και κάθε άλλο παραστατικό στοιχείο που κρίνεται ανα¬ 
γκαίο για την νομιμοποίηση της δαπάνης. 

Σε περίπτωση που ο διαγωνισμός αποβεί άγονος, ακο¬ 
λουθείται η διαδικασία που προβλέπεται στον ν. 1797/80 
και Π.Δ. 173/90. 

10. α. Δεν επιτρέπεται η προμήθεια ειδών που δεν συ- 
νάπτονται αμέσως με την εκτέλεση των έργων. Κατ’ εξαί¬ 
ρεση επιτρέπεται η προμήθεια τέτοιων ειδών, μετά από 

σχετική έγκριση του Δ.Σ. του Ταμείου κατόπιν υποβολής 
σ’ αυτό εισήγησης της αρμόδιας Ε.Ε. ή Ο.Ε. ή Ε.Α. με την 
οποία ζητείται, εξηγείται και δικαιολογείται η ανάγκη προ¬ 
μήθειας των ειδών αυτών, 

β. Από τα υλικά που προμηθεύονται τα έργα, οι διαχειρι¬ 
στές καταχωρούν τα μη αναλώσιμα σε ειδικό βιβλίο με 
πλήρη στοιχεία και αριθμημένα. Ο αριθμός αναγράφεται 
και στο υλικό για να είναι, δυνατός ο έλεγχος της προμή¬ 
θειας. Τα υλικά που ενσωματώνονται στα εκτελούμενα 
έργα δεν καταχωρίζονται στο βιβλίο αλλά γίνεται ειδική έγ¬ 
γραφη ενσωμάτωσή τους, όπως προβλέπει η μελέτη του 
έργου που εκτελείται. Όταν χαθούν ή καταστραφούν 
υλικά συντάσσεται από το διαχειριστή και τον υπεύθυνο 
του έργου, πρωτόκολλο απώλειας ή καταστροφής. 

γ) Τα μη αναλώσιμα υλικά που αγοράζονται για τις ανά¬ 
γκες των συνεχιζομένων έργων με δαπάνη του Ταμείου 
αποτελούν περιουσία του Υπουργείου Πολιτισμού. Την 
απόδοση λογαριασμού της πίστωσης συνοδεύουν, εκτός 
από τα δελτία εισαγωγής υλικών τα πρωτόκολλα παραλα¬ 
βής των υλικών. 

δ. Ο έλεγχος των δικαιολογητικών δαπανών σ’ ότι 
αφορά στην προμήθεια υλικών - εργασιών δε γίνεται ξε¬ 
χωριστά για κάθε τμηματική απόδοση αλλά η συνολική 
ετήσια χρηματοδότηση θεωρείται ενιαία. Ως εκ τούτου ο 
ελεγκτής ανατρέχει υποχρεωτικά σε παλιότερες αποδό¬ 
σεις δαπανών του έργου του αυτού έτους και αθροίζει τις 
δαπάνες που έγιναν για την προμήθεια του αυτού υλικού. 
Οι δαπάνες αυτές δεν θα πρέπει να ξεπερνούν το ορι¬ 
σμένο ποσό μετά το οποίο απαιτείται διενέργεια πρόχει¬ 
ρου ή τακτικού δημόσιου διαγωνισμού. Σε περίπτωση αδυ¬ 
ναμίας τήρησης των όσων ορίζονται στην παράγραφο 
τούτη, απαραίτητη είναι η συνυποβολή με τα δικαιολογη- 
τικά έκθεσης του προέδρου της Ε.Ε., ή Ο.Ε. ή του Προϊ¬ 
σταμένου της οικείας Ε.Α. με την οποία να δικαιολογείται 
η μη τήρηση. 

11. α. Οι εργαζόμενοι στα έργα ασφαλίζονται από το 
Ταμείο σύμφωνα με την ισχύουσα νομοθεσία. 

β. Ο διαχειριστής καταβάλλει εγκαίρως στα αρμόδια Τα- 
μεία τις πάσης φύσεως ασφαλιστικές εισφορές. Το Δ.Σ. 
του Ταμείου δεν αναγνωρίζει την καταβολή προστίμων 
που οφείλονται σε αμέλεια των διαχειριστών. 

γ. Ο φόρος μισθωτών υπηρεσιών και το χαρτόσημο κα¬ 
ταβάλλονται σύμφωνα με όσα ορίζονται εκάστοτε από τη 
νομοθεσία και μέσα στις νόμιμες προθεσμίες. 


12. α. Οι Ε.Ε., ή Ο.Ε. ή Προϊστάμενοι των οικείων Εφο¬ 
ρειών που επιβλέπουν τα έργα, αποστέλλουν προς 
έγκριση στο Δ.Σ. του Ταμείου, κατά το τελευταίο δεκαή¬ 
μερο κάθε μηνός κατάσταση του πάσης φύσεως προσωπι¬ 
κού που πρόκειται να μετακινηθεί εκτός έδρας τον επό¬ 
μενο μήνα, εφόσον τα έξοδα μετακίνησης βαρύνουν το 
Ταμείο. Στην κατάσταση αναφέρεται ο σκοπός της μετα¬ 
κίνησης, η διάρκεια και κάθε άλλη λεπτομέρεια που κρίνε- 
ται σκόπιμη. 

β. Τα έξοδα μετακίνησης και η ημερήσια αποζημίωση 
καθορίζονται σύμφωνα με τα προβλεπόμενα στο άρθρο 8 
του ν. 2019/92 (ΦΕΚ Α 134), όπως ισχύει εκάστοτε. 

Η χιλιομετρική αποζημίωση των μετακινουμένων με 
ιδιόκτητα μέσα καθορίζεται σύμφωνα με την αρ. 
2028461 /3353/0022/10.5.93/ΦΕΚ Β 355 των Υπουρ¬ 
γών Οικονομικών και Μεταφορών και Επικοινωνιών, όπως 
ισχύει εκάστοτε. 

Η εκτός έδρας αποζημίωση υπαλλήλων του ΥΠΠΟ με 
σύμβαση αορίστου ή υπαλλήλων του Ταμείου με σύμβαση 
Ι.Δ., επιβαρύνεται με την πληρωμή χαρτοσήμου. 

13. Ο μισθός ή το ημερομίσθιο του προσλαμβανόμενου 
από το Ταμείο για τις ανάγκες των έργων, είναι ο προβλε- 
πόμενος στην ανάλογη σύμβαση εργασίας. Δεν επιτρέπε¬ 
ται καταβολή υψηλότερου μισθού ή ημερομισθίου πλην ει¬ 
δικών περιπτώσεων για τις οποίες δεν υπάρχει προσφορά 
εργασίας. Το Δ.Σ. του Ταμείου αποφασίζει τη χορήγηση 
υψηλότερου μισθού ή ημερομισθίου μετά από εισήγηση 
της αρμόδιας Ε.Ε., Ο.Ε. ή Ε.Α., προκειμένου να προσελ- 
κύσει διάφορες ειδικότητες, απαραίτητες για το έργο, και 
όπου αυτές σπανίζουν. 

14. Οι προσλαμβανόμενοι από το Ταμείο για τις ανάγκες 
των έργων χρησιμοποιούνται από τις Ε.Ε., Ο.Ε. ή Ε.Α., μέ¬ 
χρι της λήξεως της συμβάσεως και με ευθύνη των Ε.Ε., 
Ο.Ε. ή Ε.Α. απολύονται μετά την λήξη, εκτός αν γίνει νό¬ 
μιμη παράταση, ανανέωση ή επαναπρόσληψη. Οι προσλή¬ 
ψεις ορισμένου χρόνου λήγουν άμα τη λήξη του χρόνου με 
ευθύνη των Ε.Ε., Ο.Ε. ή Ε.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Σεπτεμβρίου 1993 

Η ΥΠΟΥΡΓΟΣ 

θ. ΜΠΑΚΟΓΙΑΝΝΗ 

